wickkiey/tamil-wikipedia-markdown huggingface dataset:
# கருவஞ்சல்



**கருவஞ்சல்** (*Karuvanchal*) என்பது இந்திய மாநிலமான கேரளவில் கண்ணூர் மாவட்டத்திலுள்ள மலைப்பாங்கான ஒரு நகரமாகும். கேரள மலைச்சாலை எண் 59 இதன் வழியாகச் செல்கிறது.  

## அமைவிடம்
கருவஞ்சல் நகரம் குப்பம் ஆற்றங்கரையில் அமைந்துள்ளது. குப்பம் ஆறு மேற்குத் தொடர்ச்சி மலைகளிலிருந்து உருவாகி அரபிக் கடலில் பாய்கிறது. இது கிழக்கே தளிப்பரம்பு-குடகு எல்லை சாலையில் அமைந்துள்ளது. தளிப்பறம்புவின் வடகிழக்கில் சுமார் 22 கி.மீ. தொலைவிலும், கண்ணூருலிருந்து 44 கி.மீ. தொலைவிலும் அமைந்துள்ளது.  

## பொருளாதாரம்
நகரம் முக்கியமாக ஒரு விவசாய பொருளாதாரத்தைச் சார்ந்துள்ளது. இரப்பர், தென்னை, பாக்கு, முந்திரி, மிளகு போன்ற பயிர்கள் இங்கு பயிரிடப்படுகின்றன.  

மாநிலமெங்குமுள்ள மலைப்பகுதிகளிலுள்ள சிறு விவசாயிகளின் அமைப்பான கேரள வர்த்தகக் கூட்டணியின் சார்பில் 2016 ஆம் ஆண்டு 'ஐந்தாவது விதைத் திருவிழா' கருவஞ்சலில் நடைபெற்றது. விவசாயப் பயிர்களையும் விதைகளின் பெரிய தொகுப்பையும் இது காட்சிப்படுத்தியது.  

## புள்ளிவிவரங்கள்
2011 இந்திய மக்கள் தொகைக் கணக்கெடுப்பு அறிக்கையின்படி, இங்கு, 12,985 ஆண்களும் 12,890 பெண்களும் என 25,875 மக்கள் உள்ளனர்.  

## சுற்றுலா
கருவஞ்சல் என்பது பாலக்காயம் தட்டுக்கான நுழைவாயிலாகும். இது இப்பகுதியில் உள்ள முக்கியச் சுற்றுலா தலங்களில் ஒன்று. இது மலபாரின் ஊட்டி என்று அழைக்கப்படுகிறது. இங்கு சாகச சுற்றுலாவை விரும்புவோருக்கான வசதியும் செய்யப்ப்பட்டுள்ளது. சாகசப் பூங்கா, மலையேற்றம், கூடாரங்கள், இயற்கை காட்சிகள் ஆகியவை இங்கு முக்கிய சுற்றுலா ஆர்வங்களாகும். கயிறு சாகசங்கள், பந்து விளையாட்டு , துப்பாக்கி சுடுதல், வில்வித்தை ஆகியவை பூங்காவின் ஈர்ப்புகளாகும்.  

## போக்குவரத்து
கேரள மலை நெடுஞ்சாலை எண் 59 கருவஞ்சல் நகரம் வழியாக இரிட்டியுடன் பிற நகரங்களையும் இணைகிறது. இரிட்டியின் கிழக்கே உள்ள சாலை மைசூருடனும், பெங்களூருடனும் இணைகிறது. தேசிய நெடுஞ்சாலை எண் 66 தளிப்பறம்பு வழியாகச் செல்கிறது. மங்களூரையும் மும்பையையும் வடக்குப் பக்கத்திலும், கொச்சியையும் திருவனந்தபுரத்தையும் தெற்குப் பகுதியிலிருந்து அணுகலாம்.  

கண்ணூர்,தொடருந்து நிலையமும், கண்ணபுரம் தொடருந்து நிலையமும் அருகிலுள்ளது.கண்ணூர் பன்னாட்டு வானூர்தி நிலையம் 43 கி.மீ தூரத்தில் உள்ளது.
# கிருஷ்ணமூர்த்தி (நடிகர்)


## தொழில்
கிருஷ்ணமூர்த்தி தனது சொந்த ஊரான திருவண்ணாமலையிலிருந்து திரைப்படங்களில் நடிக்கும் நோக்குடன் 1983இல் சென்னை வந்தார். ஆரம்பத்தில் நடிப்பு முயற்சிகளில் தோல்வியுற்றார். பின்னர் இவர் *குழந்தை ஏசு* (1984) படக் குழுவில் அலுவலக உதவியாளராக பணிக்கு சேர்ந்தார். படத் தயாரிப்பின் முடிவில், தயாரிப்பு மேலாளராக உயர்ந்தார். பின்னர் இவர் பல திரைப்படங்கள், விளம்பரங்களில் தயாரிப்புக் குழு உறுப்பினராக பணியாற்றினார். இதன் விளைவாக, ஆரம்பத்தில் மேனேஜர் கிருஷ்ணமூர்த்தி என்று படங்களில் இவரது பெயர் குறிப்பிடப்பட்டது.  

*தவசி* (2001) திரைப்படத்தில் கிருஷ்ணமூர்த்தி நகைச்சுவை நடிகராக முன்னேற்றம் கண்டார், அதில் இவரது கதாபாத்திரம் ஒரு காட்சியில் தோன்றி வடிவேலுவின் கதாபாத்திரத்திடம் பயங்கரவாதி ஒசாமா பின்லேடனை சந்திக்க அவரது முகவரியைக் காட்டி வழிகேட்பதாக வரும். அதன் பின்னர் இவர் 2000 களில் நகைச்சுவை நடிகராக பல படங்களில் பணியாற்றினார், பெரும்பாலும் வடிவேலுவுடனான காட்சிகளில் தோன்றினார்.  

பாலாவின் *நான் கடவுள்* (2009) படத்தில் மனித கடத்தல் குழுவில் நடுத்தர மேலாளரான முருகன் பாத்திரத்தில் நடித்ததற்காகவும், *மொனகுருவில்* (2011) ஊழல் நிறைந்த காவலராக நடித்தற்காக இவர் விமர்சன ரீதியான பாராட்டைப் பெற்றார்.  

## இறப்பு
கேரளத்தின் குமிளியில் மாரடைப்பால் 2019 அக்டோபர் 7 ஆம் நாள் அதிகாலையில் இவர் இறந்தார். அங்கு சக்தி சிதம்பரம் இயக்கிய *பீ மாமா* படத்தின் படப்பிடிப்புக்காக சென்றிருந்தார். இவருக்கு மனைவியும், இரண்டு பிள்ளைகளும் இருந்தனர்.  

## திரைப்படவியல்

- *சீதனம்* (1990)
- *பெண்ணின் மனதைத் தொட்டு* (2000)
- *தவசி* (2001)
- *ரோஜாக்கூட்டம்* (2002)
- *ராஜா* (2002)
- *அன்பே சிவம்* (2003)
- *பார்த்திபன் கனவு* (2003)
- *கம்பீரம்* (2004)
- *இங்கிலீசுக்காரன் (திரைப்படம்)* (2005)
- *சுதேசி (திரைப்படம்)* (2006)
- *திருவிளையாடல் ஆரம்பம்* (2006)
- *பொய்* (2006)
- *தீபாவளி* (2007)
- *மருதமலை (திரைப்படம்)* (2007)
- *எல்லாம் அவன் செயல்* (2008)
- *நான் கடவுள் (திரைப்படம்)* (2009)
- *விலை* (2010)
- *வ* (2010)
- *மகிழ்ச்சி* (2010)
- *மந்திரப் புன்னகை* (2010)
- *தூங்கா நகரம் (திரைப்படம்)* (2011)
- *அழகர்சாமியின் குதிரை* (2011)
- *அவன் இவன்* (2011)
- *வேலாயுதம் (திரைப்படம்)* (2011)
- *வித்தகன்* (2011)
- *மௌனகுரு (திரைப்படம்)* (2011)
- *சகுனி (தமிழ்த் திரைப்படம்)* (2012)
- *நான்* (2012)
- *மாற்றான் (திரைப்படம்)* (2012)
- *ஒன்பதுல குரு (திரைப்படம்)* (2013)
- *ஜன்னல் ஓரம்* (2013)
- *ஜில்லா* (2014)
- *தெனாலிராமன்* (2014)
- *சிகரம் தொடு* (2014)
- *திருடன் போலீஸ் (திரைப்படம்)* (2014)
- *காக்கா முட்டை (திரைப்படம்)* (2015)
- *புறம்போக்கு என்கிற பொதுவுடமை* (2015)
- *நையப்புடை* (2016)
- *என்னுள் ஆயிரம்* (2016)
- *யானைமேல் குதிரை சவாரி* (2016)
- *பிருந்தாவனம்* (2017)
- *குரங்கு பொம்மை* (2017)
- *ஸ்கெட்ச்* (2018)
- *கடைக்குட்டி சிங்கம்* (2018)
- *குடிமகன்* (2019)
- *கைதி* (2019)
- *பீ மாமா* (2021)
# நா. இராமகிருஷ்ணன்



**நா. இராமகிருஷ்ணன்** (*N. Eramakrishnan*)(பிறப்பு: ஜூலை 30, 1949) என்பவர் இந்திய அரசியல்வாதி மற்றும் கம்பம் தொகுதியைச் சேர்ந்த தமிழக சட்டப்பேரவை உறுப்பினர் ஆவார். இவர் திராவிட முன்னேற்றக் கழகத்தினை (திமுக) பிரதிநிதித்துவப்படுத்துகிறார். இவர் இதற்கு முன்பு மறுமலர்ச்சி திராவிட முன்னேற்றக் கழகத்தில் (மதிமுக) இருந்துள்ளார்.  

நா. இராமகிருஷ்ணன் சூலை 1949 30 அன்று கம்பத்தில் பிறந்தார். முதுகலைப் பட்டதாரியான இவருக்கு இரண்டு குழந்தைகள் உள்ளனர்.  

இராமகிருஷ்ணன் முதன்முதலில் தமிழக சட்டப்பேரவைக்கு<nowiki/>க் கம்பத்திலிருந்து 1989ஆம் ஆண்டு திமுக வேட்பாளராகத் தேர்ந்தெடுக்கப்பட்டார். பின்னர் 2006ஆம் ஆண்டு மதிமுக வேட்பாளராக வெற்றிபெற்றார். திமுகவுக்குத் திரும்பி, 2009 ல் நடந்த இடைத் தேர்தலில் மீண்டும் இந்தத் தொகுதியிலிருந்து வெற்றிபெற்று சட்டமன்ற உறுப்பினரானார். இதைத் தொடர்ந்து 2011 மாநிலத் தேர்தல்களில் வெற்றி பெற்றார். ஆனால் 2016இல் அதிமுக வேட்பாளர் எஸ்.டி.கே ஜக்கையனிடம் தோல்வியுற்றார். பின்னர் அண்மையில் 2021 நடைபெற்ற மாநிலத் தேர்தலில் மீண்டும் போட்டியிட்டு வெற்றிபெற்றார்.  

ஏப்ரல் 2012இல் சட்டமன்ற சபாநாயகர், து. ஜெயக்குமாரால் பத்துநாட்கள் சவை இடை நீக்கம் செய்யப்பட்ட திமுக சட்டமன்ற உறுப்பினர்கள் நால்வரில் இவரும் ஒருவர்.
# பிருந்தா பரேக்


**பிருந்தா பரேக்** 3 நவம்பர் 1982 என்பவர் ஒரு இந்திய திரைப்பட நடிகையும், வடிவழகியும் ஆவார். இவர் பெரும்பாலும் தென்னிந்திய திரைப்படங்களில் நடித்துள்ளார். மேலும் தமிழ், தெலுங்கு, கன்னடம், இந்தி படங்களில் குத்தாட்டப் பாடல்களுக்கு ஆடியுள்ளார். இவர் தமிழில் 4 திரைப்படங்களிலும், தெலுங்கு கன்னட மொழிகளில் பல திரைப்படங்களிலும், 3 இந்தித் திரைப்படங்களிலும் நடித்துள்ளார்.  

## தொழில்
மும்பையில் பிறந்து வளர்ந்த இவர், விமல் சூட்டிங்ஸ், மைக்ரோசாப்ட் விண்டோஸ் எக்ஸ்பி, ஆங்கர் சுவிட்சுகள், விஐபி பிரஞ்சு, கிட் கேட், தம்ப்ஸ் அப், போலோ மிண்ட், ராயல் சேலஞ்ச் பீர், அமுல் மச்சோ வெஸ்ட்ஸ் போன்றவற்றிற்கான தொலைக்காட்சி விளம்பரங்களில் தோன்றி தனது தொழில் வாழ்க்கையைத் தொடங்கினார்., மேலும் பிற அச்சு ஊடகங்களில் நூற்றுக்கணக்கான பொருட்களின் விளம்பரங்களில் தோன்றியுள்ளார். திரைப்படங்களில் நுழைவதற்கு முன்பு இவர் இசை கானொளிகளில் தோன்றியுள்ளார்.  

## திரைப்படவியல்

| 2002 | *சொந்தம்* | தெலுங்கு |  |
| --- | --- | --- | --- |
| 2004 | *மன்மதன்* | ரேணுகா மேனன் | தமிழ் |
| 2005 | *நம்மண்ணா* | கன்னடம் | சிறப்புத் தோற்றம் |
| *திருடிய இதயத்தை* | தமிழ் | சிறப்புத் தோற்றம் |  |
| 2006 | *சுதேசி* | தமிழ் | சிறப்புத் தோற்றம் |
| *கார்பரேட்* | இந்தி |  |  |
| 2007 | *போக்கிரி* | மோனா | தமிழ் |
| *வியலவாரி கயலு* | தெலுங்கு | சிறப்புத் தோற்றம் |  |
| *பொல்லாதவன்* | தமிழ் | சிறப்புத் தோற்றம் |  |
| 2008 | *புத்தவந்தா* | ரேகா விஜய் மிடல் | கன்னடம் |
| 2009 | *குரு என் ஆளு* | ஷீலா கிருஷ்ணா | தமிழ் |
| *லண்டன் ட்ரீம்ஸ்* | இந்தி |  |  |
| *ஏக் சே புரே டூ* | இந்தி |  |  |
| *திப்பரஹள்ளி தர்லேகலு* | கன்னடம் |  |  |
| 2011 | *சஞ்சு வெட்ஸ் கீதா* | கன்னடம் | பாடலில் சிறப்புத் தோற்றம் |
| 2013 | *சில்லுனு ஒரு சந்திப்பு* | தமிழ் | பாடலில் சிறப்புத் தோற்றம் |
| *பிங்கி - ஏக் சத்தியகாதா* | ரிது | மராத்தி | இணை முன்னணி |
| *ஜந்தா வி / எஸ் ஜனார்தன் - பெச்சாரா ஆம் ஆத்மி* | இந்தி | } |  |
# கண்ணன் (இசையமைப்பாளர்)

**கண்ணன்** என்பவர் ஒரு இந்திய திரைப்பட இசையமைப்பாளர் ஆவார். இவர் குறிப்பாக தமிழகத் திரைப்படத்துறையில் பணியாற்றுகிறார். இவர் 2010 இல் *தமிழ் படத்தில்* இசையமைப்பாளராக அறிமுகமானார்.  

## தொழில்
இசைக் கல்லூரியில் பயின்ற கண்ணன் 1988 இல் கிதார் இசைக் கலைஞராக தனது தொழில் வாழ்க்கையைத் தொடங்கினார். ஒரு தசாப்த காலம் சி. எஸ். அமுதனின் முகமை மூலம் சுமார் 600 விளம்பரங்களுக்கு இசை அமைத்தார். கண்ணனுக்கு அதே நிறுவனமானது *தமிழ் படம்* (2010) படத்தில் வாய்ப்பளித்தது. இந்த படத்தின் பாடல்கள் விமர்சகர்களிடமிருந்து நேர்மறையான விமர்சனங்களைப் பெற்றது. "பச்ச மஞ்ச" மற்றும் "ஓ மக ஜீயா" பாடல்கள் நல்ல வரவேற்பைப் பெற்றன. முந்தைய பணிகளை விட இந்த படத்திற்கு கண்ணன் செய்த இசையமைப்புப் பணிகளுக்காக அதிக அங்கீகாரம் பெற்றார்.  

## திரைப்படவியல்
| 2010 | *தமிழ் படம்* |  |
| --- | --- | --- |
| 2011 | *சாப்ளின் சமந்தி* |  |
| 2012 | *மயங்கினேன் தயங்கினேன்* |  |
| 2012 | *மெய்* |  |
| 2012 | *யாருக்கு தெரியும்* | தமிழ் பதிப்பின் உரையாடல் எழுத்தாளராகவும்,
ஒரே நேரத்தில் கன்னடத்தில் *சேலஞ்ச்* மலையாளத்தில் *120 மினிட்ஸ்* என்று மும்மொழிகளில் படமாக்கப்பட்டது |
| 2013 | *அழகன் அழகி* |  |
| 2013 | *ரெண்டாவது படம்* |  |
| 2013 | *கருப்பம்பட்டி* |  |
| 2014 | *போங்கடி நீங்களும் உங்க காதலும்* |  |
| 2014 | *கல்கண்டு* |  |
| 2015 | *பொங்கி எழு மனோகரா* |  |
| 2015 | *திலகர்* |  |
| 2018 | *தமிழ் படம் 2* |  |
| 2019 | *குத்தூசி* | } |
# தியூ வானூர்தி நிலையம்



**தியூ வானூர்தி நிலையம்** (*Diu Airport*) பொதுப் பயன்பாட்டிற்காக இந்திய ஒன்றிய பிரதேசமான தியூ<nowiki/>வில் அமைந்துள்ளது. இது தாத்ரா மற்றும் நகர் ஹவேலி டையூ தாமன் & தியூ பகுதியுடன் அருகிலுள்ள குசராத்தின் வெராவல் மற்றும் ஜாப்ராபாத் ஆகியவற்றிற்கும் விமானச் சேவை செய்கிறது. ஒன்றிய பகுதியில் அமைந்த வர்த்தக நடவடிக்கைகளை மேற்கொள்ளும் ஒரே ஒரு விமான நிலையம் இது மட்டுமே.  

## வரலாறு
தியூ விமான நிலையம் 1954ஆம் ஆண்டில் கட்டப்பட்டது. தியூ போர்த்துகேய இந்தியாவின் ஒரு பகுதியாக இருந்தபோது இது கட்டப்பட்டது. டிரான்ஸ்போர்ட்ஸ் ஏரியோஸ் டா இந்தியா போர்ச்சுகீசா (TAIP) ஆகஸ்ட் 16, 1955 அன்று டையுவுக்கு விமானப் போக்குவரத்து நடவடிக்கைகளைத் தொடங்கியது. இதன் மூலம் டையூடன் கோவா, டாமன் மற்றும் கராச்சி டிசம்பர் 1961 வரை இந்திய விமானப்படை விமான தளம் மீது குண்டு வீசின .  

## அமைப்பு
தியூ வானூர்தி நிலையத்தின் முக்கிய ஓடுபாதை 05/23 5922 அடி நீளமுடையது. இதன் அகலம் 45 மீ ஆகும். இரண்டு டாக்ஸிவேக்கள் வழியாக 60 முதல் 90 மீட்டர் வரை அளவிடும் ஒரு கவசத்துடன் இணைக்கப்பட்டுள்ளது. விமான நிலைய முனையத்தில் தலா 100 பயணிகள் வருகை மற்றும் புறப்படும் அரங்குகளில் தங்க முடியும். ஒரு திசையற்ற ரேடியோ அலைபரப்பி (NDB) தியூவின் ஒரே ஊடுருவல் சோதனைக்காக நிறுவப்பட்டுள்ளது.  

## விமான நிறுவனங்கள் மற்றும் இடங்கள்
# கந்தம்பாளையம்


**கந்தம்பாளையம்** (*KANTHAMPALAYAM*) என்பது தமிழ்நாட்டின் கோயம்புத்தூர் மாவட்டத்திலுள்ள சூலூர் வட்டத்தில், வாரப்பட்டி ஊராட்சியில் காமநாயக்கன்பாளையம் அருகாமையில் அமைந்துள்ளது.  இவ்வூர்  சூலூர் சட்டமன்ற தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும்.  

## நிர்வாக அமைப்பு
- மாவட்டம் - கோயம்புத்தூர்
- வட்டம் - சூலூர்
- ஊராட்சி - வாரப்பட்டி
- காவல் நிலையம் - காமநாயக்கன்பாளையம்
# திஷா பாண்டே


**திஷா பாண்டே** (*Disha Pandey*, பிறப்பு 17 சனவரி)  

திரைப்படங்களில் நடிக்கத் துவங்கும்போது பாண்டே 12 ஆம் வகுப்பில் பயின்று கொண்டிருந்தார், ஆனால் தொடர்ந்து நடிப்பதற்கு முன்பு தனது பட்டப்படிப்பைத் தொடர அறிவுறுத்தப்பட்டார். 12 ஆம் வகுப்பில் கணிதம், உயிரியல் பிரிவைத் தேர்ந்தெடுத்த போதிலும், திஷா தனது பட்டப்படிப்பை மிக எளிதாக முடிக்க ஏதுவாக கலைப்படிப்பை படிக்க முடிவு செய்தார். 2011 ஆம் ஆண்டில், மனித உரிமைகள் பாடத்தில் தனது முதல் ஆண்டு இளங்கலை படிப்பை முடித்ததாக அவர் தெரிவித்தார்.  

*ஜெய லலிதா* (2014) என்ற படத்தின் வழியாக கன்னடத்தில் அறிமுகமானார், அது மலையாள படமான *மாயமோகினி* (2012) படத்தின் மறுஆக்கமாகும். அசல் மலையாள படத்தில் நடிகை மைதிலி நடித்த வேடத்தில் இவர் நடித்தார். இவர் மற்றொரு கன்னட படமான *பாம்பே மிட்டாய்* (2015) படத்தில் தோன்றியுள்ளார். அதில் இவர் பயணத்திலும், ஒளிப்படம் எடுப்பதில் ஆர்வமுள்ள ஒரு கதாபாத்திரத்தில் நடித்தார்.  
## திரைப்படவியல்
**திரைப்பட நிகழ்ச்சிகள்**

| 2009 | *போலோ ராம்* | ஜூஹி கான் | இந்தி | இந்தியில் அறிமுகம் |
| --- | --- | --- | --- | --- |
| 2010 | *தமிழ் படம்* | பிரியா | தமிழ் | தமிழில் அறிமுகம் |
| 2012 | *மயங்கினேன் தயங்கினேன்* | ஸ்ருதி | தமிழ் |  |
| 2013 | *மோட்சம்* | திஷா | தெலுங்கு | தெலுங்கு அறிமுக |
| 2020 | *கொம்பு* | ஜனனி | தமிழ் | } |
# மிசிடசு பேல்காரியசு


***மிசிடசு பேல்காரியசு*** (*Mystus falcarius*) என்பது இந்தியா மற்றும் மியான்மரில் காணப்படும் கெளிறு மீன் சிற்றினமாகும். இது ஐராவதி நதி, பெரும் தென்னாசெரிம் ஆறு மற்றும் சிண்ட்வின் ஆறுகளின் காணப்படுகிறது. இதனுடைய சரியான எண்ணிக்கை அறியப்படவில்லை. ஆனால் இதனுடைய எண்ணிக்கை அதிக அளவில் இருப்பதாகக் கருதப்படுகிறது. மேலும் சரியான அச்சுறுத்தல்கள் எதுவும் அறியப்படவில்லை. இதனால் பன்னாட்டு இயற்கை பாதுகாப்புச் சங்கம் இந்த மீனைக் குறைந்த கவலை சிற்றினமாகக் கருதுகிறது. இந்த மீன் உணவுக்காகப் பிடிக்கப்படுகிறது.
# சிவாங்கி கிருஷ்ணகுமார்

**சிவாங்கி கிருஷ்ணகுமார்** (*Sivaangi Krishnakumar*, பிறப்பு 25 மே 2000) சிவாங்கி கிருஷ்ணகுமார் ஒரு பின்னணிப் பாடகி மற்றும் நகைச்சுவை நடிகை. 2019 சூப்பர் சிங்கர் 7 என்றழைக்கப்படும் தொலைக்காட்சி பாடல் போட்டியில் கலந்து கொண்டார். இந்நிகழ்ச்சி விஜய் தொலைக்காட்சியில் ஒளிபரப்பாகியது. அவ்வருடத்தின் பிற்பகுதியில் குக்கு வித் கோமாளி எனும் நகைச்சுவை கலந்த சமையல் நிகழ்ச்சி ஒன்றில் கலந்து கொண்டார். இவர் தற்போது டான் எனும் தமிழ் திரைப்படத்தில் துணை நடிகையாக நடித்து கொண்டிருக்கிறார். இத்திரைப்படம் சிவகார்த்திகேயனுடன் சிவாங்கி இணைந்து நடிக்கும் முதல் தமிழ் திரைப்படமாகும்.  

## தொடக்க கால வாழ்க்கை
சிவாங்கி கேரளாவிலுள்ள தொடுபுழா என்னும் ஊரில் 2000ஆம் ஆண்டில் மே மாதம் 25ஆம் நாள் பிறந்தார். இவரின் தாய் மொழி மலையாளம் ஆகும். இவர் தந்தை கிருஷ்ணகுமார் ஒரு தொழிலதிபரும், இசைக் கலைஞருமாவார். இவரது தாய் பின்னி கிருஷ்ணகுமார் பின்னணிப் பாடகியாவாவார். சிவாங்கியின் பெற்றோர் இருவரும் கலைமாமணி விருது பெற்றுள்ளார்கள். இவரது சகோதரர் பெயர் வினயக் சுந்தர். சிவாங்கி பிறந்த பின் இவரது பெற்றோர்கள் இவரை தமிழ்நாட்டிலுள்ள சென்னைக்கு அழைத்து வந்தனர். இவர் சின்மயா வித்யாலயா மேல்நிலைப் பள்ளியில் தனது பள்ளிப்படிப்பை முடித்தார். பின் எம். ஓ. பி வைணவ மகளிர் கல்லூரியில் வணிகவியலில் இளங்கலைப் பட்டப்படிப்பை முடித்தார். இவரது கல்லூரி நாட்களில் இசைத் துறையில் மிகவும் ஆர்வம் கொண்டவராக இருந்தார். இவர் தனது கல்லுாரி நாட்களிலேயே இசை நிகழ்ச்சிகளில் கலந்து கொள்வதில் ஆர்வம் செலுத்தினார்.  

## தொழில் வாழ்க்கை
சிவாங்கி, தனது முதல் திரைப்படப் பாடலாக “பசங்க” என்னும் தமிழ் திரைப்படத்தில் ஜேம்ஸ் வசந்தன் இசை அமைத்த “அன்பாலே அழகாகும்” என்னும் பாடலை பாடினார். இத்திரைப்படம் சிறந்த படத்திற்கான தேசிய விருது பெற்றுள்ளது. 10 ஆண்டுகால இடைவெளிக்குப் பிறகு சூப்பர் சிங்கர்7 என்னும் தமிழ் தொலைக்காட்சி நிகழ்ச்சியில் பங்கேற்று முதல் ஆறு இடங்களுல் இடம் பெற்றார். பின்னர் விஜய் தொலைக்காட்சியில் "குக்கு வித் கோமாளி" என்னும் நகைச்சுவை கலந்த சமையல் நிகழ்ச்சி ஒன்றில் கலந்து கொண்டார். இதில் கலந்து கொண்ட பின் 2021ஆம் ஆண்டு *பிளாக் ஷீப் டிஜிட்டல்* விருது நிகழ்ச்சியில் சிறந்த பெண் பொழுதுபோக்கு நட்சத்திரத்திற்கான விருது, *பிஹைண்ட் வுட்ஸ் கோல்டு ஐகான்* நிகழ்ச்சியில் தொலைக்காட்சியில் மிகவும் பிரபலமான பெண் நட்சத்திரத்திற்கான விருது மற்றும் விஜய் தொலைக்காட்சி விருதுகள் நிகழ்ச்சியில் அஸ்வின்குமார் லட்சுமி நாதன் என்பவருடன் தொலைக்காட்சியில் பிரபலமான ஜோடிக்கான விருது ஆகிய மூன்று விருதுகளை இதுவரை பெற்றுள்ளார்.  

குக்கு வித் கோமாளியில் கலந்து கொண்ட பிறகு சிவகார்த்திகேயன் தான் நடிக்கவிருக்கும் "டான்" எனும் தமிழ் திரைப்படத்தில் சிவாங்கியையும் நடிக்க வைப்பதாக கூறினார். அதுமட்டுமன்றி அதே படத்தில் சிவாங்கி ஒரு பாடலையும் பாட உள்ளார். 2021ஆம் ஆண்டு சிவாங்கி, தரண்குமாருடன் இணைந்து “அஸ்கு மாரோ” என்ற பாடலை பாடினார். அப்பாட்டு மிக பிரபலம் அடைந்த பின் அதை இவர் தெலுங்கிலும் பாடினார். பின்னர் சாம்விசாலுடன் இணைந்து "முருங்கக்காய் சிப்ஸ்" எனும் திரைப்படத்தில் "டாக் லெஸ் ஒர்க் மோர்" எனும் பாடலும் பாடியுள்ளார். இப்பாடலும் மிகவும் பிரபலமடைந்துள்ளது.
# வெள்ளாலா



**வெள்ளாலா** (Vellala-வெள்ளாலா) இந்தியாவின், ஆந்திரா மாநிலத்தில் உள்ள ஒரு சிறிய கிராமம். இது கடப்பா மாவட்டத்தில் உள்ள **பட்டுத்தூர்** நகருக்கு அருகில் கும்மரப்பள்ளி ஊராட்சியில் (பஞ்சாயத்தில்) உள்ளது. உள்நாட்டில் புகழ்பெற்ற **"வெள்ளாலா சஞ்சேவரஸ்வாமி"** என்ற கோயிலில் இருந்து இந்த கிராமத்திற்கு அதன் பெயர் கிடைத்தது. அனுமன்  
சஞ்சிவனி மலையை சுமந்து லங்காவுக்கு பறக்கும்போது சிறிது தண்ணீருக்காக நிறுத்திய இடத்தில் இந்த கோயில் உள்ளது. இந்த ஊரில் தெலுங்கு பேசுபவர்கள் அதிகம் வசிக்கிறார்கள். இந்த ஊர் **ராஜுபாளையம்** மண்டலத்தில் அமைந்துள்ளது.
# பழைய கொழும்பு கலங்கரை விளக்கம்


**பழைய கொழும்பு கலங்கரை விளக்கம்** (*Old Colombo Lighthouse*) அல்லது **கொழும்பு கோட்டை மணிக்கூட்டுக் கோபுரம்** ஒரு மணிக்கூட்டுக் கோபுரமாகவும் கொழும்பில் ஒரு கலங்கரை விளக்கமாகவும் இருந்தது. கலங்கரை விளக்கம் இப்போது செயல்படவில்லை. ஆனால் கோபுரம் ஒரு மணிக்கூட்டுக் கோபுரமாக செயல்படுகிறது. இது கொழும்பு கோட்டையில் சதாம் தெருவும், சனாதிபதி மாவத்தை (முன்பு இராணியின் சாலை) சாலையும் சந்திக்குமிடத்தில் அமைந்துள்ளது.  

## வரலாறு

இந்த கோபுரம் 1856-57ஆம் ஆண்டில் மணிக்கூட்டுக் கோபுரமாக கட்டப்பட்டது. மேலும், 25 பிப்ரவரி 1857இல் கட்டி முடிக்கப்பட்டது. இந்த கோபுரத்தை ஆளுநர் *சர் என்றி யோர்ஜ் வார்டி*ன் மனைவி (1797 - 1860) எமிலி எலிசபெத் வார்டு என்பவர் வடிவமைத்தார். திரு *யான் பிளெமிங் சர்ச்சில்* (பொதுப்பணித்துறை தலைமை இயக்குநர்) மேற்பார்வையில் பொதுப்பணித் துறையால் இந்த கட்டுமானப் பணிகள் மேற்கொள்ளப்பட்டன. 29 மீட்டர் உயரமுள்ள (95 அடி) கோபுரம் அந்த நேரத்தில் கொழும்பில் மிக உயரமான அமைப்பாக இருந்தது. அசல் கடிகாரம் 1814ஆம் ஆண்டில் அப்போதைய ஆளுநர் *சர் இராபர்ட் பிரவுன்ரிக்* (1759 - 1833) அவர்களால் £ 1,200 செலவில் கட்டிமுடிக்கத் திட்டமிடப்பட்டது. ஆனால் பொருளாதாரக் காரணங்களால், 1857ஆம் ஆண்டு இறுதியாக நிறுவப்படும் வரை திட்டம் கிடப்பில் வைக்கப்பட்டது.  

அருகிலுள்ள கட்டிடங்களால் அதன் ஒளி மறைந்து பின்னர் சூலை 12, 1952 இல் நிறுத்தப்பட்ட பின்னர் கலங்கரை விளக்கம் செயலிழக்கப்பட்டது. நவீன காலி பக் கலங்கரை விளக்கம் அதன் மாற்றாக கடற்கரைச் சாலையில் அமைக்கப்பட்டது.  

## அம்சங்கள்
அசல் கொழும்பு கலங்கரை விளக்கம் கொத்தளத்தின் கடல் விளிம்பில் ஒரு கோட்டையில் அமைந்திருந்தது. இது ஒரு புதிய-பாரம்பரிய கட்டமைப்பாகும். இதில் 23 மீ (75 அடி) மர ஒளி கோபுரம் இரண்டு மாடி வட்ட செங்கல் கட்டிடத்திலிருந்து உயர்ந்து ஒரு விரிவான நெடுவரிசைகளால் சூழப்பட்டுள்ளது. இது 1829ஆம் ஆண்டில் நிறுவப்பட்டது. பின்னர் 1869க்கும் 1871க்குமிடையில் கோட்டை கோபுரங்களை அகற்றும்போது இடிக்கப்பட்டது.  

1852ஆம் ஆண்டில் வெஸ்ட்மின்ஸ்டர் அரண்மனையில் கடிகாரத்தை ('பிக் பென்') தயாரிப்பதற்கு பொறுப்பான புகழ்பெற்ற ஆங்கில கடிகார தயாரிப்பாளர்களான *தென்ட்* அவர்களால் இந்த கடிகார வழிமுறை உருவாக்கப்பட்டது. மணிக்கூட்டுக் கோபுரம் 1857 மார்ச் 25 அன்று முறையாக இயக்கப்பட்டது. மணிக்கூட்டுக் கோபுரத்திலுள்ள முக்கிய மணி தோராயமாக 250 கிலோ எடையையும் (550 எல்பி), இரண்டு துணை மணிகள் 152 கிலோ (335 எல்பி) எடையையும் கொண்டிருந்தது.  

ஊடுருவல் ஒளி 1867 இல் கோபுரத்திற்கு மாற்றப்பட்டது. மண்ணெண்ணெயைப் பயன்படுத்தி இதன் விளக்கு எரிந்தது. 1907இல் இது வாயுவாக மாற்றப்பட்டது. 1933ஆம் ஆண்டில் இது மின்சாரம் மூலம் இயக்கப்படும் 1,500 மெழுகுவர்த்தி சக்தி ஒளியுடன் மாற்றப்பட்டது.  

அக்டோபர் 1913 இல், கடிகாரத்தை மாற்ற வேண்டியிருந்தது. அதில் ஆறு அடி விட்டமுள்ள ஒளிரும் *ஓப்பல்* கண்ணாடி மெருகூட்டப்பட்டது. மணிக்கூட்டுக் கோபுரம் ஏப்ரல் 4, 1914 இல் மீண்டும் திறக்கப்பட்டது.
# ராயுடு (ராயுலு)


ராயுடு என்னும் பட்டம் அதிகமாக தெலுங்கு பேசும் ஆந்திரா மாநிலத்தில் பயன்படுத்தப்படுகிறது. இந்த பட்டமே ராயுலு என மருவியது. ராயுடு என்பவர்கள் ஊரின் தலைவரை குறிக்கும் பட்டமாகும். ஊர்த்தலைவரின் குடும்பத்தினர் மட்டுமே ராயுடு என்னும் பட்டத்தை பயன்படுத்துவர். இவர்கள் முன்னிலையில் தான் திருமணம், கோவில் திருவிழாக்கள் என ஊரின் நல்ல கெட்ட காரியங்கள் எல்லாம் நடக்கும். ராயுடு (ராயுலு) பட்டம் என்பது தமிழகத்தில் பயன்படுத்தப்படும் அம்பலக்காரர் பட்டத்தை போன்றதாகும். ஊர்த்தலைவர்களை பெத்தராயுடு (ஊர்ப்பெரியதனம்) என அழைப்பர்.  
## ராயுடு பட்டம் பயன்படுத்தும் சாதிகள்
1. காப்பு
1. கொல்லா
1. வெலமா
1. கம்மா
1. கவரா
# ஷெட்டி



ஷெட்டி என்ற பட்டம் தமிழகத்தில் பயன்படுத்தப்படும் செட்டி-செட்டியார் பட்டத்தைப் போன்ற ஒரு பட்டமாகும். பொதுவாக ஷெட்டி பட்டம் தெலுங்கு மற்றும் கன்னட மொழி பேசுபவர்கள் பயன்படுத்துவர். ஷெட்டி பட்டம் பொதுவாக வணிகர்களை குறிக்கும் ஒரு சொல்லாகும்.  
## ஷெட்டி பட்டமுடைய சாதிகள்
1. 24 மனை தெலுங்கு ஷெட்டி
1. தேவாங்க ஷெட்டி
1. தெலுங்கு பட்டி ஷெட்டி
1. பலிஜா
1. வெள்ளாஞ் செட்டியார் (கருநாடகம், ஆந்திரம்)
1. துளுவ வேளாளர் (கர்நாடகம், ஆந்திரம்)
# ராவ்


**ராவ்** என்ற பட்டம் வட இந்தியா, மராட்டியம், கருநாடகம், ஆந்திரம் பகுதிகளில் வாழும் மக்கள் பயன்படுத்தி வருகிறார்கள்.  
## ராவ் பட்டமுடைய சாதிகள்
1. கம்மவார்
1. பலிஜா
1. வெலமா
1. வேளாளர் உட்பிரிவுகளான வீரக்கொடி மற்றும் துளுவ வேளாளர்கள் பயன்படுத்துவர் (தெலுங்கானா, ஆந்திரம் மாநிலத்தில் வசிப்போர்.
# மேனன்


**மேனன்** பட்டத்தை கேரளத்தில் மலையாள மொழி பேசும் நாயர் சாதி மக்கள் மட்டுமே பயன்படுத்தும் பட்டமாகும். இப்பட்டத்தைக் கேரளாவைச் சேர்ந்த பல அரசர்கள் அவர்களுக்கு வழங்கினர். இருப்பினும் மலபார், திருவிதாங்கூர், நாஞ்சில் நாடு, வேணாடு, பகுதிகளில் வாழும் சில சைவ வேளாளர் மற்றும் நாஞ்சில் நாட்டு வேளாளர்களும் மேனன் பட்டத்தை பயன்படுத்தி வருகிறார்கள்.
# மீனாட்சி மிஷன் மருத்துவமனை


**மீனாட்சி மிஷன் மருத்துவமனை** மதுரையை மையமாகக் கொண்ட தனியார் மருத்துவமனையாகும். இது 1990 ஆம் ஆண்டு மருத்துவர் ந. சேதுராமனால் தொடங்கப்பட்டதாகும். 1000 படுக்கை வசதிகளுடன் இதய அறுவை சிகிச்சை, புற்றுநோய் சிகிச்சை, சிறுநீரக சிகிச்சை உட்பட 42 சிறப்புத் துறைகளைக் கொண்டது.  

## வரலாறு
மூவேந்தர் முன்னணிக் கழகம் என்ற கட்சித் தலைவரும் சிறுநீரக மருத்துவருமான ந. சேதுராமன் என்பரால் 1985 ஆம் ஆண்டு மே 7 ஆம் நாள் எஸ்.ஆர் அறக்கட்டளை தொடங்கப்பட்டது. 1991 இல் 100 படுக்கைகள் கொண்ட மருத்துவமனையாக மாறியது.  

## தொண்டுப் பணிகள்
அண்ணப் பிளவு சிகிச்சை, இதய அறுவை சிகிச்சை, புற்று நோய் சிகிச்சை என ஏழை நோயாளிகளுக்கு இலவச சிகிச்சைகள் வழங்கப்படுகின்றன.  

## தஞ்சாவூர் மருத்துவமனை
மதுரையில் செயலபட்டுவரும் இந்நிறுவனம், தனது கிளை நிறுவனத்தினை தஞ்சாவூரில் நிறுவியது. தஞ்சாவூர் மீனாட்சி மிசன் மருத்துவமனைக்கு 2010இல் அடிக்கல் நாட்டப்பட்டது. இந்த மருத்துவமனை, 2013ல் பயன்பாட்டிற்கு வந்தது. 250 படுக்கை வசதியுடன், அறுவைச் சிகிச்சை வசதிகள் என முக்கியமான 19 துறைகளில் இப்பகுதி மக்களின் மருத்துவத் தேவையினைப் இந்த மருத்துவமனை பூர்த்திச் செய்கிறது.
# சுலில் குமார்


**சுலில் குமார்** (*Sulile Kumar)*, **தருண் குமார்**, **தருண் சத்ரியா** என்றும் அழைக்கப் படுகிறார்) என்பவர் ஒரு இந்திய திரைப்பட நடிகர் ஆவார். இவர் தமிழ், கன்னட மொழி திரைப்படங்களில் நடித்துள்ளார். இவரது இயற் பெயர் ஆகும். இவர் தருண் கோபியின் *காளை* (2008) திரைப்படத்தில் துணை வேடத்தில் நடிகராக அறிமுகமானார், பின்னர் *குங்குமப்பூவும் கொஞ்சும் புறாவும்* (2009), ஆண்மை தவறேல் (2011) ஆகிய படங்களில் எதிர்மறை பாத்திரங்களிலும் *படம் பார்த்து கதை சொல்* (2012) படத்தில் முன்னணி பாத்திரத்திலும் நடித்தார். *நகரம்* (2010), *மார்க்கண்டேயன்* (2011), *முப்பொழுதும் உன் கற்பணைகல்* (2012) போன்ற பலவற்றில் எதிர்மறை பாத்திரத்தில் *நடித்தார், காதல் அதிரடி நாடகமான படம் பார்த்து கதை சொல்* (2012) இல் முக்கியக் கதாபாத்திரத்தில் நடித்தார். இப்படம் குறைந்த அளவு திரையரங்குகளில் மட்டுமே வெளியிடப்பட்டது.  

## தொழில்
குமார் தருண் கோபியின் *காளை* (2008) திரைப்படத்தில் துணை வேடத்தில் அறிமுகமானார், இயக்குநர் தருண் கோபி இவருக்கு தருண் சத்ரியா என்ற புதிய பெயரைக் கொடுத்தார். பின்னர் இவர் *குங்குமப்பூவும் கொஞ்சும் புறாவும்* (2009), *நகரம்* (2010) (2010), *மார்கண்டேயன்* (2011) ஆகிய படங்களாக தொடர்ந்து எதிர்மறை பாத்திரங்களில் நடித்தார். பின்னர் காதல் நகைச்சுவை படமான *படம் பார்த்து காதல் சொல்* (2012), வெளியாகாத துப்பறியும் பரபரப்பூட்டும் திரைப்படமான *கண்டுபிடி கண்டுபிடி* ஆகிய படங்களில் முன்னணி கதாபாத்திரத்தில் நடித்தார். 2015 ஆம் ஆண்டில் சுலீ குமார் கன்னடத் திரைப்படமான *மாரிகொண்டாவரு* படத்தின் வழியாக அறிமுகமானார். அதில் கன்னடத்தில் விருது பெற்ற புதின எழுத்தாளரான தேவானுரா மகாதேவா கதாபாத்திரத்தில் நடித்தார். பின்னர் இவர் ஒரு வரலாற்று நாடகப்படமான *களத்தூர் கிராமம்* படத்தில் *முன்னணி கதாபாத்திரத்தில் நடித்தார்*. *2016 ஆம் ஆண்டில், குமார் தி ப்ரோக்கன் டைட்* என்ற குறும்படத்தை எழுதி, இயக்கி, நடித்தார், இது சிக்கலான உறவுகளைப் பற்றிய கதை ஆகும்.  

2017 ஆம் ஆண்டில், குமார் தனது இயற்பெயரான *சுலில் குமார்* என்ற பெயரையே பயன்படுத்தத் தொடங்கினார். திகில் திரைப் படமான *டோரா,* அமீரின் வரலாற்று நாடகப்படமான *சந்தனத் தேவன்* ஆகியவற்றில் எதிர்மறை பாத்திரத்தில் நடித்தார்.  

## திரைப்படவியல்

- *குறிப்பு எதுவும் குறிப்பிடப்படாத, எல்லா படங்களும் தமிழ் படங்களாகும்.*

| 2008 | *காளை* | ஜீவா |  |
| --- | --- | --- | --- |
| 2009 | *குங்குமப்பூவும் கொஞ்சும் புறாவும்* | தர்மன் |  |
| 2010 | *நாகரம்* | காசி |  |
| 2011 | *ஆண்மை தவறேல்* | பவன் |  |
| *மார்க்கண்டேயன்* | பூபதி |  |  |
| 2012 | *படம் பார்த்து காதல் சொல்* | சூர்யா | தருண் சத்ரியா |
| *மயங்கினேன் தயங்கினேன்* |  |  |  |
| 2013 | *தகராறு* | பழனி |  |
| 2015 | *மரிகொண்டாவரு* | சிவு | கன்னட படம் |
| 2017 | *டோரா* | முகேஷ் யாதவ் |  |
| *களத்தூர் கிராமம்* | வீரண்ணா |  |  |
| 2019 | *காவலுடாரி* | லோகேஷ் | கன்னட படம் |
| 2020 | *சந்தனத் தேவன்* | படப்பிடிப்பில் |  |
# நவரசதிலகம்



**நவரச திலகம்** (*Navarasa Thilagam*) 2016 ஆம் ஆண்டு வெளிவந்த ஒரு தமிழ் மொழி நகைச்சுவைத் திரைப்படமாகும். இயக்குநர் கம்ரான் இத்திரைப்படத்தை இயக்கினார். மா கா பா ஆனந்த் மற்றும் சிருசுட்டி டாங்கே ஆகியோர் முக்கிய கதாப்பாத்திரங்களில் நடித்துள்ளனர். சுதர்சன் வெம்பட்டி இத்திரைப்படத்தை தயாரித்தார். 2015 ஆம் ஆண்டின் தொடக்கத்தில் நவரச திலகம் திரைப்படம் தயாரிக்கப்பட்டு, 2016 ஆம் ஆண்டு பிப்ரவரி மாதத்தில் வெளியானது.  

## நடிகர்கள்

- மூர்த்தியாக, மா கா பா ஆனந்த்
- சித்ராவாக, சிருசுட்டி டாங்கே
- அலங்காரமாக, கருணாகரன்
- சித்ராவின் தாயாக, மீரா கிருஷ்ணன்
- பன்னீர்செல்வமாக, இளவரசு
- தங்கதுரையாக, ஜெயபிரகாஷ்
- அடைக்கலமாக, மகாதேவன்
- நமோ நாராயணாவாக, நமோ நாராயணா
- திருநாவுக்கரசராக, சித்தார்த் விபின்
- சித்ராவின் பாட்டியாக, ரேவதி
- அலங்காரத்தின் மாமாவாக, அமிர்த லிங்கம்,
- அரசியல்வாதியாக,சேரன் ராஜ்,
- அருள் பிரசாந்த்தாக,போராளி திலீபன்
- மீனாட்சியாக,லெட்சுமி ராகுல்
- பவா லெட்சுமணன்
- வணக்கம் கந்தசாமி
- அஞ்சலி வரதராஜன்

## தயாரிப்பு
மா கா பா ஆனந்த் இந்த திரைப்படப் படப்பிடிப்பின் போது, ஓரே நேரத்தில் *பஞ்சு மிட்டாய்*, *அட்டி* மற்றும் *தீபாவளி துப்பாக்கி* போன்ற படங்களில் ஒப்பந்தமாகியிருந்தார். இந்த திரைப்படத்தின் படப்பிடிப்பு முக்கியமாக பொள்ளாச்சியில் நடைப்பெற்றது. செப்டம்பர் 2015 இல் படப்பிடிப்பு நிறைவுப் பெற்றது. தென்காசி மற்றும் குற்றாலத்தில் பாடல்களின் படப்பிடிப்பு நடைப்பெற்றது. திரைப்படத்தில் தலைமை கதாப்பாத்திரம், ஒரு முத்தக் காட்சியை படமாக்க மறுத்துவிட்டனர், மேலும் திரைக்கதையின் அசல் கதைகளில் படப்பிடிப்பை வெளியிட இயக்குநர் தவறிவிட்டார் என்று கூறினார்.  

## ஒலிப்பதிவு
இந்த திரைப்படத்தில் ஒலிப்பதிவு செய்து இசையமைத்தவர் சித்தார்த் விபின் ஆவார்.  

- "அய்யய்யோ வசமா" - கார்த்திக், சுனிதா சாரதி
- "ஒரு கட்டு" - ஜெகதீஷ், விஷ்ணுபிரியா
- "டம்மி தாவலி" - ஜெகதீஷ், நரேஷ் ஐயர்
- "கொல்லா அசாகுகாரி" - அந்தோனி தாசன்
- "அங்கலியா" – அந்தோனியார்

## வரவேற்பு
நவரச திலகம் என்பது ஒரு நகைச்சுவைத் திரைப்படம் என கூறப்பட்டாலும், நகைச்சுவைக்காக நடித்தவர்கள் எவ்வித முயற்சியும் எடுக்கவில்லை என்று டைம்ஸ் ஆஃப் இந்தியா என்ற பத்திரிகை கூறியுள்ளது. "நவரச திலகம்" திரைப்படம் “களவாணி” திரைப்பட வரிசையில் அமைந்த திரைப்படம் என்றும், பொழுதுபோக்கிற்கான திரைப்படம் அல்ல என்றும், ஆனால் பார்வையாளர்களை பெரும்பாலான பகுதிகளில் ஈர்க்கக்கூடிய படம் ஆகும் என்றும் "இண்டியாகிளிட்ஸ்" தனது விமர்சனத்தில் கூறியுள்ளது. இந்த திரைக்கதை அதிக வசனத்தைக் கொண்டு நாடகத்தனமாக உள்ளது என்றும், திரைக்கதையினை படமாக்கியதில் தொய்வு உள்ளது என்றும், ஒரு சில வசனங்கள் அதிக சுவாரசியமாக உள்ளது என்றும் "நியூ இந்தியன் எக்ஸ்பிரஸ்" தனது விமர்சனத்தில் கூறியுள்ளது. நவரச திலகம், ஒரு அறிமுக தயாரிப்பாளரின் நம்பிக்கைக்குரிய முயற்சி ஆகும். "சிஃபி" எழுதிய "ஒட்டு மொத்தமாக, நவரச திலகம் என்பது நகைச்சுவை மட்டுமே மீதமுள்ள திரைப்படமாக உள்ளது!*".*
# மகுடம்

இந்து சமய சிற்பகலையில் இறை உருவங்களுக்கு தலையில் **மகுடம்** எனும் அணிகலனை அணிவித்திருப்பர். மகுடத்தை பண்டைய காலத்தில் அரசர்களோ, தலைவர்களோ தங்கள் பதவியினை குறிப்பதற்காக அணிந்துள்ளனர்.‌  

## வகைகள்

இந்த மகுட அணிகலன் கிரீட மகுடம், கரண்ட மகுடம், சடா மகுடம், ஜுவால மகுடம் என பல வகைகளில் உள்ளன. சில இறைகளுக்கென தனித்துவமான மகுடங்கள் உள்ளன. உதாரணமாக சிவபெருமானுக்கு அவருடைய சடையையே மகுடம் போல அமைப்பது *சடாமகுடம்* எனப்படுகிறது. சில இடங்களில் விரிசடையுடன் சிவபெருமான் சிற்பங்கள் அமைந்துள்ளன. திருமால் மற்றும் அரசர்கள் தலையில் இடம் பெறுவது கிரீட மகுடமாகும். தேவியர் மற்றும் முருகன், கணபதி ஆகியோர்களுக்கு அமைக்கப்படுவது கரண்ட மகுடமாகும்.மாரியம்மன், காளி முதலான இறை உருவங்களுக்கு தீக்கிரீடம் எனப்படும் ஜீவால மகுடம் (தீச்சுடர்)இடம் பெறும்.  

1. ஜடாமகுடம்
1. ஜடா பாரம்
1. ஜடா மண்டலம்
1. ஜடாபந்தம்
1. சர்ப்ப மௌலி
1. விரிசடை
1. சுடர்முடி
1. கிரீட மகுடம்
1. சிரஸ்திரகம்
1. குந்தளம்
1. தம்மில்லம் அல்லது தமிழம்
1. அளக சூடம்
1. கரண்ட மகுடம்

## ஆதாரங்கள்
# தாமன் வானூர்தி நிலையம்


**தாமன் வானூர்தி நிலையம்** (*Daman Airport*) என்பது இராணுவ விமான தளம். இது இந்திய ஒன்றிய பகுதியான தாத்ரா & நாகர் ஹவேலி மற்றும் தாமன் & தியூவில் உள்ள தாமனில் அமைந்துள்ளது. இது இந்தியக் கடலோர காவல்படை விமான நிலையமாகவும் பொதுமக்கள் விமானங்களுக்கு ஏடிசி மற்றும் நிறுத்தும் வசதிகளை வழங்குகிறது.  

## வரலாறு
தாமன் விமான நிலையம் 1950களில் போர்த்துகேய இந்திய அரசால் நிறுவப்பட்டது. போர்த்துகீசிய இந்தியா விமானச்சேவை ஆகஸ்ட் 29, 1955 அன்று தாமானுக்கு விமானச் சேவை நடவடிக்கைகளைத் தொடங்கியது. இந்த நிறுவனம் தாமனைக் கோவா, தியூ மற்றும் கராச்சியுடன் 1961 வரை இணைத்துச் சேவையாற்றியது. இந்திய வான்படை இந்நிலையத்தினை தமது கட்டுப்பாட்டில் டிசம்பர் 1961இல் கொண்டுவந்தபோது போர்த்துகீசிய இந்தியா விமானச்சேவை தனது சேவையினை நிறுத்தியது.  

இந்தியக் கடலோர காவல்படை தனது முதல் டோர்னியர் படைப்பிரிவை 1987 ஜனவரியில் தாமனில் நிறுத்தியது. அதன்பின்னர் 1987 அக்டோபரில் முதல் முழு விமான நிலையத்தினை அமைத்தது.  

## அமைப்பு

தாமன் விமான நிலையத்தில் இரண்டு குறுக்கிடும் அஸ்பால்ட் ஓடுபாதைகள் உள்ளன.  

முக்கிய ஓடுபாதை 03/21 5910 (1801 மீ) அடி நீளமும் 45 மீ அகலமும் கொண்டது. இரண்டாம் நிலை ஓடுபாதை 10/28 3284 அடி (1001 மீ) நீளமும் 25 மீ அகலமும் கொண்டது. விமான நிலைய கண்காணிப்பு ராடார் (ஏ.எஸ்.ஆர்), துல்லிய அணுகுமுறை பாதை காட்டி (பிஏபிஐ), டாப்ளர் மிக அதிக அதிர்வெண் ஓம்னிடிரெக்ஷனல் ரேடியோ ரேஞ்ச் (டி.வி.ஓ.ஆர்) - தூர அளவீட்டுக் கருவி (டி.எம்.இ) மற்றும் திசை அல்லாத பெக்கான் (என்.டி.பி) ஆகியவை வழிசெலுத்தல் உதவிகளாக உள்ளன.  

## இந்திய கடலோர காவல்படை விமான நிலையம்
இந்த நிலையம் அதன் நிர்வாக மற்றும் செயல்பாட்டுக் கட்டுப்பாட்டின் கீழ் இரண்டு படைப்பிரிவுகளைக் கொண்டுள்ளது.  

- டோர்னியர் 228 விமானங்களை இயக்கும் 750 SQN (ICG)
- சேட்டக் ஹெலிகாப்டர்களை இயக்கும் 841 SQN (ICG)

இந்த நிலையம் வடமேற்கு கடற்கரையில் கடல்சார் உளவு மற்றும் SAR செயல் எல்லையினை கொண்டுள்ளது. டோர்னியர் மற்றும் சேடக் விமானங்கள் கரையோரத்தில் செயல்படும் கடமைகளுக்காகத் தாமனிலிருந்து பிரிக்கப்பட்டுள்ளன. சாகச நடவடிக்கைகளை நடத்துவது ஒரு வழக்கமான அம்சமாகும். இதற்காக இந்த நிலையத்தில் ஒரு இலகு ரக விமானம் மற்றும் ஒரு பவர் கிளைடர் ஒதுக்கப்பட்டுள்ளது. தேசிய கடற்படை மாணவர்கள் விமான நிலையத்தில் பயிற்சி மேற்கொள்கின்றனர்.  

## விமான நிறுவனங்கள் மற்றும் இடங்கள்
தற்பொழுது திட்டமிடப்பட்ட வணிக விமானச் சேவை இந்நிலையத்திலிருந்து இல்லை.
# யங் மங் சங்



**யங் மங் சங்** (*Yung Mung Sung*) என்பது தற்போது தமிழில் தயாராகி வரக்கூடிய நகைச்சுவை-நாடகத் திரைப்படமாகும்.எம். எஸ். அர்சுன் என்பவர் இதற்கு திரைக்கதை எழுதி தயாரித்துள்ளார்.பிரபு தேவா மற்றும் லெட்சுமி மேனன் ஆகியோர் முக்கிய கதாபாத்திரங்களில் நடித்துள்ளனர்.தங்கர் பச்சான் மற்றும் ஆர். ஜே. பாலாஜி ஆகியோர் முக்கியப் பங்கு வகித்துள்ளனர்.பிப்ரவரி 2017 ஆம் ஆண்டில் இந்த திரைப்படத்தின் தயாரிப்பு தொடங்கப்பட்டது. பிரபு தேவா இந்த திரைப்படத்தில்  
தற்காப்புக் கலை நிபுணராக நடித்துள்ளார், 1970-80களில் இந்த கதை நடக்கிறது.  

## நடிகர்கள்
- பிரபு தேவா
- லட்சுமி மேனன்
- தங்கர் பச்சான்
- ஆர். ஜே. பாலாஜி
- பிரபாகர்
- சித்ரா லட்சுமணன்
- அசுவின் ராஜா
- உமா பத்மநாபன்

## தயாரிப்பு
பிரபு தேவா சினிமா துறைக்கு புதிதாக வந்த அர்ஜுன் என்பவருடன் இணைந்து பணியாற்ற ஒப்புக்கொண்ட பின்னர், அர்ஜுன், சனவரி 2017 ஆம் ஆண்டில் “யங் மங் சங்” என்ற நகைச்சுவை திரைப்படமான இந்த திரைப்படத்தை வாசன் விசுவல் வென்ச்சர்சு என்ற நிறுவனத்துடன் இணைந்து தயாரித்து வருகிறார்.தங்கர் பச்சான் மற்றும் ஆர்.ஜே.பாலாஜீ ஆகியோர் இத்திரைப்படத்தில் துணை கதாப்பாத்திரத்தில் நடித்துள்ளனர்.தேவா, தேவாவின் தந்தை கதாப்பாத்திரத்தில்  
நடித்துள்ளார். முன்னணி நடிகையான காத்ரீன் திரீசாவைத் இந்த திரைப்படத்தில் கதாநாயகியாக படக்குழு முடிவு செய்தது. ஆனால் காத்ரீன் திரீசா நடிக்க கால அவகாசம் கிடைக்காததால், லெட்சுமி மேனனை கதாநாயகியாக படக்குழு தேர்வு செய்தது. பிரபு தேவா இந்த திரைப்படத்தில் தற்காப்புக் கலை கற்றுக் கொடுக்கும் ஆசானாக நடித்துள்ளார். 1970 மற்றும் 80களில் இந்த கதை பயணிக்கிறது.  

பிப்ரவரி 9, 2017 ஆம் ஆண்டில் சென்னையில் இந்த திரைப்படத்தின் தயாரிப்பு விருந்து நிகழ்வுடன் தொடங்கியது. அம்ரீசு இந்த திரைப்படப் பாடலைப் பதிவு செய்தார். சங்கர் மகாதேவன் பாடலைப் பாடியுள்ளார். பிரபு தேவா இந்தப் பாடலை எழுதியுள்ளார்.
# தபோரிஜோ வானூர்தி நிலையம்



**தபோரிஜோ வானூர்தி நிலையம்** (*Daporijo Airport*) இந்தியாவின் அருணாசலப் பிரதேச மாநிலத்தில் உள்ள மேல் சுபன்சிரி மாவட்டத்தின் தலைமையிடமான தபோரிஜோவில் அமைந்துள்ளது. தபோரிஜோவில் 1980களில் மற்றும் 1990களின் வாய்தூத் சேவை திட்டமிடப்பட்டது. இங்கிருந்து டோர்னியர் 228 விமானம் குவகாத்தி மற்றும் திப்ருகார் ஆகிய பகுதிகளை இணைத்தன. தற்போது, விமான நிலையத்தை இந்திய இராணுவம் பயன்படுத்தினாலும், விமான நிலையத்திற்குத் திட்டமிடப்பட்ட வணிக விமான சேவைச் இல்லை. ஏடிஆர் -42 / ஏடிஆர் -72 வகை விமானங்களை இயக்க விமான நிலையத்தை உருவாக்க இந்திய விமான நிலைய ஆணையம் (ஏஏஐ) திட்டமிட்டுள்ளது.
# ஜிரோ வானூர்தி நிலையம்

**ஜிரோ வானூர்தி நிலையம்** அல்லது **ஜீரோ வானூர்தி நிலையம்** (Zero Airport) இந்தியாவின் அருணாச்சலப் பிரதேச மாநிலத்தில் உள்ள ஜிரோவில் அமைந்துள்ளது. கடந்த காலங்களில், வாயூதூத் மற்றும் ஏர் இந்தியா விமானம் இந்நிலையத்திற்குத் தினசரி விமானங்களை இயக்கி வந்தன.  

2008ஆம் ஆண்டில் ஏடிஆர் -42 வகுப்பு விமானங்களை இயக்க விமானநிலையத்தை மேம்படுத்துவதற்காக பொது விமான போக்குவரத்து அமைச்சகத்தால் ஒரு சாத்தியக்கூறுக்கு முந்தைய ஆய்வு நடத்தப்பட்டது. எல்லை சுவரில் அங்கீகரிக்கப்படாத கட்டுமானங்கள் காரணமாக, 50 இருக்கைகள் கொண்ட விமானத்திற்கு இடமளிக்க 1220 மீட்டர் ஓடுபாதையை நீட்டிக்க இயலாது என்று ஆய்வில் கண்டறியப்பட்டுள்ளது. தற்போதைய ஓடுபாதையை ஒட்டியுள்ள நிலத்தில் 2010 மீட்டர் அளவிலான புதிய ஓடுபாதை கட்டப்பட வேண்டும் என்றும் ஏடிசி கோபுரம், தீயணைப்பு நிலையம் மற்றும் முனையக் கட்டிடம் போன்ற அனைத்து விமான நிலைய கட்டமைப்புகளும் இடமாற்றம் செய்ய முன்மொழியப்பட்டது.
# நீனா விக்ரம் வர்மா


**நீனா விக்ரம் வர்மா** (*Neena Vikram Verma*; ; பிறப்பு: 19 அக்டோபர் 1957) இந்தியாவின் மத்திய பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராகவும், தார் தொகுதிக்கான மத்திய பிரதேச சட்டமன்ற மேனாள் உறுப்பினர் ஆவார். இவரது கணவர் விக்ரம் வர்மா பாரதிய சனதா கட்சியின் மூத்த அரசியல்வாதியும், மத்திய அமைச்சரும் ஆவார்.  

## அரசியல் வாழ்க்கை

தார் சட்டசபைத் தொகுதியிலிருந்து 2008ஆம் ஆண்டு மத்தியப்பிரதேச சட்டமன்றத் தேர்தலில், வர்மா பாரதிய ஜனதா கட்சி சார்பில் போட்டியிட்டார். இந்திய தேசிய காங்கிரசின் சார்பில் பால்முகுந்த் கௌதம் இவரை எதிர்த்துப் போட்டியிட்டார். முதல் சுற்று வாக்கு எண்ணிக்கையில் பால்முகுந்த் கௌதம் இரண்டு வாக்குகள் வித்தியாசத்தில் வெற்றி பெற்றதாக அறிவிக்கப்பட்டார். இவர் வர்மாவின் 50,505 வாக்குகளுக்கு எதிராக 50,507 வாக்குகளைப் பெற்றிருந்ததாகக் கூறப்பட்டது. வர்மாவும் இவரது கட்சியும் வாக்கு எண்ணிக்கையினை மறுபரிசீலனை செய்யுமாறு கோரினர். பின்னர் வர்மா ஒரு வாக்கு வித்தியாசத்தில் வென்றதாக அறிவிக்கப்பட்டார். இறுதி வாக்குகளின் எண்ணிக்கை நிலவரப்படி நீனா வர்மா 50,510 வாக்குகளும், பால்முகுந்த் கௌதம் 50,509 வாக்குகளும் பெற்றிருந்தனர்.  

2009 ஆம் ஆண்டில் மத்திய பிரதேச உயர்நீதிமன்றத்தில் வர்மாவின் தேர்தல் மற்றும் மறுபரிசீலனை செய்வதற்கான செயல்முறையை கௌதம் சவால் செய்தார். அஞ்சல் வாக்குகளை எண்ணுவதில் தவறான நடத்தை இருப்பதாக அவர் மனு செய்தார். உயர்நீதிமன்றத்தின் இந்தூர் அமர்வு 2012 அக்டோபர் 19 அன்று கௌதமுக்கு ஆதரவாக தீர்ப்பளித்தது. மேலும் மக்கள் பிரதிநிதித்துவ சட்டத்தின் விதிகளை பின்பற்றாததன் அடிப்படையில் வர்மாவின் தேர்தலை வெற்றிடமாக அறிவித்தது. 2008ஆம் ஆண்டு சட்டமன்றத் தேர்தலுக்கான வேட்புமனுவைத் தாக்கல் செய்த நேரத்தில் இவர் அளித்த வாக்குமூலத்தில் தனது குற்றப் பின்னணியை வெளிப்படுத்தாததால், கௌதமின் தகுதிக்கு எதிராக ஒரு குற்றச்சாட்டு மனுவை வர்மா பூர்த்தி செய்தார். இது பிரிவு 33 (ஏ) மற்றும் பிரிவு 123ஐ மீறுவதற்கு வழிவகுத்தது மக்கள் பிரதிநிதித்துவம் சட்டம். இருப்பினும், அமர்வு 23 நவம்பர் 2012 அன்று மனுவை நிராகரித்தது. ஆகஸ்ட் 2013 அன்று நீதிமன்றத்தால் தேர்ந்தெடுக்கப்பட்டார் மற்றும் 24 செப்டம்பர் 2013 அன்று பதவியேற்றார்.  

நவம்பர் 25 அன்று நடைபெற்ற 2013 மாநில சட்டசபை தேர்தலில் தார் தொகுதியில் இருந்து போட்டியிட வர்மாவுக்கு பாஜக வாய்ப்பளித்தது. இவரது முக்கிய எதிர்ப்பாளர் பால்முகுந்த் கௌதம் ஆவார். இவரை இம்முறை 11,482 வாக்குகள் வித்தியாசத்தில் தோற்கடித்தார்.  

நவம்பர் 20, 2017 அன்று, மத்திய பிரதேச உயர்நீதிமன்றம் வர்மாவின் தேர்தலை தனது வாக்குமூலத்தில் பல பத்திகள் காலியாக வைத்திருப்பது கண்டுபிடிக்கப்பட்டதை ரத்து செய்தது.  

## தனிப்பட்ட வாழ்க்கை
பாஜகவின் மூத்த அரசியல்வாதி, மத்திய பிரதேச சட்டசபையில் முன்னாள் எதிர்க்கட்சித் தலைவரும், முன்னாள் மத்திய இளைஞர் விவகார மற்றும் விளையாட்டு அமைச்சருமான விக்ரம் வர்மாவை, வர்மா திருமணம் செய்து கொண்டார். 2006ஆம் ஆண்டில் மாநிலங்களவைக்கு வேட்புமனு தாக்கல் செய்யும் போது இவரது கணவர் சமர்ப்பித்த பிரமாணப் பத்திரத்தின்படி தாரில் 2.592 ஹெக்டேர் (6.40 ஏக்கர்) நிலம் வைத்திருக்கிறார். இவர் மத்திய பிரதேசத்தின் தலைநகரான போபாலில் உள்ள பாங்கி போபாலில் வசிக்கிறார்.
# பாசிகாட் வானூர்தி நிலையம்



**பாசிகாட் வானூர்தி நிலையம்** (*Pasighat Airport*) என்பது இந்தியாவின் அருணாச்சல பிரதேச மாநிலத்தில் பாசிகாட்டில் அமைந்துள்ள வானூர்தி நிலையம் ஆகும்.  

## வரலாறு
1962ஆம் ஆண்டு இந்தியச் சீனப் போரின்போது இந்த வான்வழிப் பாதை அமைக்கப்பட்டது. 2009ஆம் ஆண்டில் வான்வழிப் பாதையை அபிவிருத்தி செய்வதற்காக இந்திய விமானப்படை அருணாச்சல பிரதேச அரசாங்கத்துடன் புரிந்துணர்வு ஒப்பந்தத்தில் கையெழுத்திடும் வரை அதிக அளவில் பயன்படுத்தப்படவில்லை. பிப்ரவரி 2010இல் இந்திய வான்படை, வான்வழிப் பாதையை எடுத்துக் கொண்டது. விமான போக்குவரத்து கட்டுப்பாட்டுக் கோபுரம், விமான நிறுத்த கவசம், சுற்றுச் சாலை மற்றும் பாதுகாப்பு சுவர் கட்டப்பட்டது. மேம்படுத்தப்பட்ட வான்வழிப் பகுதியை ஆகஸ்ட் 2016இல் கிரண் ரிஜிஜூ திறந்து வைத்தார். தொடக்க விழாவின் ஒரு பகுதியாக இந்திய வான்படையின் சுகோய் எஸ்யு -30 போர் விமானம் இந்த வான்வழிப் பாதையில் தரையிறங்கியது.  

## தற்போதைய நிலை

- இந்திய விமான நிலைய ஆணையம் (ஏஏஐ) பாசிகாட்டில் ஒரு சிவில் என்க்ளேவை இயக்குகிறது. புதிய பயணிகள் முனையம் 2017இல் கட்டப்பட்டது. அருணாச்சல பிரதேச அரசு சார்பாக உலங்கு வானூர்தி சேவை பசிகாட் மற்றும் பல்வேறு பிராந்திய நிலையங்களுக்கு இடையே பவன் ஹான்ஸால் இயக்கப்படுகிறது.
- ஏப்ரல் 2018இல், ஏர் இந்தியா பிராந்திய ஏடிஆர் -42 விமானம் திட்டமிடப்பட்ட வணிக சேவைகளுக்கான தயாரிப்பில், பாசிகாட் ஏ.எல்.ஜி.யில் சோதனை தரையிறக்கத்தை மேற்கொண்டது. குவகாத்தியிலிருந்து அலையன்ஸ் ஏர் (இந்தியா) 42 இருக்கைகள் கொண்ட ஏடிஆர் விமானம் முதலமைச்சர் பெமா காண்டு மற்றும் துணை முதல்வர் சவுனா மெய்ன் ஆகியோருடன் விமான நிலையத்தில் தரையிறங்கி வணிக விமானச் சேவையினை 2018 மே 21 அன்று தொடங்கியது. இந்த சேவையானது வட்டார இணைப்புத் திட்டம் - உடான் எனப்படும் அரசாங்கத்தின் மண்டல இணைப்பு திட்டத்தின் கீழ் செயல்படுகிறது.

## விமான நிறுவனங்கள் மற்றும் இடங்கள்
| பிளைபிக் | சில்லாங் |  |
| --- | --- | --- |
| அலையன்ஸ் ஏர் | தேஜ்பூர் | } |
# தேசு வானூர்தி நிலையம்


**தேசு வானூர்தி நிலையம்** (T*ezu Airport*) இந்தியாவின் அருணாச்சல பிரதேசம், தேசுவில் அமைந்துள்ளது. இதனை இந்திய வானூர்தி நிலையங்கள் ஆணையம் (ஏஏஐ) இயக்குகிறது. இங்கு ஏடிஆர் 72 வகை விமானங்கள் இரவு நேரத்திலும் தரையிறங்கும் வசதியுடன் மேம்படுத்தப்பட்டுள்ளது. மேம்படுத்தப்பட்ட விமான நிலையத்தை 9 பிப்ரவரி 2019 அன்று பிரதமர் நரேந்திர மோதி திறந்து வைத்தார்.  

## வரலாறு
இந்திய வானூர்தி நிலையங்கள் ஆணையத்தின் "நோ-ஃப்ரில்ஸ் மாதிரியினை" செயல்படுத்துவதற்காக 2015ஆம் ஆண்டில் பட்டியலிடப்பட்ட ஐந்து வானூர்தி நிலையங்களுள் தேசு ஒன்றாகும். இது, விமான நிலையத்தைச் செயல்படுத்துவதற்குத் தேவையான அத்தியாவசிய சேவைகளை மட்டுமே வழங்கும். இருப்பினும் எந்த வகையிலும் பாதுகாப்பில் சமரசம் செய்யாமல் சேவை வழங்கப்படும். குறைந்த செலவில் செயல்படுவதை உறுதிசெய்யும் நோக்கில், விமான நிலையத்தில் கொணரி பட்டைகள், வான்பாலம் இல்லை மற்றும் புறப்படும் பயணிகளுக்கான பாதுகாப்புப் பகுதி மட்டுமே குளிரூட்டப்பட்டதாக இருக்கக்கூடும்.  

## தற்போதைய நிலை

- விமான நிலையத்தின் வளர்ச்சிக்கு , 2009-10 காலத்தில் அங்கீகரிக்கப்பட்டது.
- ஓடுபாதையை 1500 மீட்டராக நீட்டித்தல், முனையக் கட்டிடம் மற்றும் விமானப் போக்குவரத்துக் கட்டுப்பாட்டுக் கோபுரத்தின் கட்டுமானம் 2014க்குள் முடிக்கப்பட இருந்தது.
- ஓடுபாதையின் கட்டுமானப் பணிகள் மற்றும் எல்லைச் சுவர்கள், வாகன நிறுத்துமிடம் மற்றும் வடிகால் அமைப்பு போன்ற பணிகள் 2017ஆம் ஆண்டின் தொடக்கத்தில் நிறைவடைந்தன.
- சோதனை விமானம் ஒன்று 22 செப்டம்பர் 2017 அன்று ஓடுபாதையில் தரையிறங்கியது.
- மேம்படுத்தப்பட்ட விமான நிலையத்தைப் பிரதமர் நரேந்திர மோடி 9 பிப்ரவரி 2019 அன்று திறந்து வைத்தார்.
# ஏமா பாராலி



**ஏமா பாராலி** (Hema Bharali) (19 பிப்ரவரி 1919-29 ஏப்ரல் 2020) என்பவர் ஓர் இந்திய சுதந்தர ஆர்வலர், சர்வோதய இயக்கத் தலைவர் மற்றும் காந்தியவாதி ஆவார். பெண்களின் முன்னேற்றத்திற்காகவும் சமூக ரீதியாகவும் பொருளாதார ரீதியாகவும் பின்தங்கியவர்களின் முன்னேற்றத்திற்காகவும் இவர் பெரும் பாடுபட்டார். 1950 ஆம் ஆண்டு அசாம் மாநிலத்திலுள்ள வடக்கு லக்கீம்பூரில் நிலநடுக்கம் ஏற்பட்டது. அதற்கான நிவாரண பணியிலும் சீன இந்தியப் போரிற்கு பின்னர் எடுக்கப்பட்ட வளர்ச்சித் திட்டங்களிலும் இவர் தீவிரமாக செயல்பட்டார். இந்தியாவின் நான்காம் உயரிய குடியியல் விருதான பத்மசிறீ விருதை இந்திய அரசு 2005ஆம் ஆண்டு இவருக்கு வழங்கியது. ஓராண்டிற்குப் பிறகு, உள்துறை அமைச்சகத்தின் கீழ் இயங்கும் தேசிய மதநல்லிணக்க குழு இவருக்கு **தேசிய மத நல்லிணக்க விருது** வழங்கியது.  
## வாழ்க்கை வரலாறு
ஏமா பாராலி வட கிழக்கு இந்திய மாநிலமான அசாமில் 1919 ஆம் ஆண்டு பிப்ரவரி 19 ஆம் தேதி சுதியா என்னும் குடும்பத்தில் பிறந்தார். இளம் வயதிலிருந்தே இவர் சமூக சேவை செய்து வந்தார். மற்றும் இந்திய விடுதலைப் போராட்டத்திலும் இவர் கலந்து கொண்டார். 1950 இல் வடக்கு லக்கீம்பூரில் நிலநடுக்கம் ஏற்பட்டது. அதற்கான நிவாரணப் பணிகளிலும் இவர் தீவிரமாக செயல்பட்டார்.. 1951இல் வினோபா பாவேவால் ஆரம்பிக்கப்பட்ட நிலக்கொடை இயக்கத்தில் இணைந்து பிறகு அந்த இயக்கத்தின் தலைவராகவே ஆனார். வினோபா பாவேவால் உருவாக்கப்பட்ட குழுவில் கலந்து கொண்டு தேசுபூரின் யுத்தப் பகுதிகளில் பாதிக்கப்பட்டவர்களுக்கு உதவினார். அப்போது வினோபா பாவேவால் ஆரம்பிக்கப்பட்ட மைத்ரேயி ஆசிரமத்திலும் தங்கினார். நிலக்கொடை இயக்கம் சம்பந்தப்பட்ட நடை பயணங்களிலும் கலந்து கொண்டார். மற்றும் மத்திய சமூக நல வாரியத்தின் நிர்வாக சபையை உருவாக்கியவரும் இவரே.  

நான்காவது உயரிய குடியியல் விருதான பத்மசிறீ விருதை 2005 ஆம் ஆண்டு குடியரசு தினத்தன்று பெறுபவர் பட்டியலில் இவரையும் இந்திய அரசு இணைத்துக்கொண்டது. திருமணமாகாத ஏமா பாராலி 90களில் பொருளாதார நிதி நெருக்கடியை சந்திக்க வேண்டியிருந்தது. அப்பொழுது மாநில அரசு அவருக்கு நிதி உதவி செய்தது. அவர் அசாம் மாநிலத்தின் குவகாத்தியில் வசித்தார்.Assam. ஏப்ரல் 2016ஆம் ஆண்டு அவர் மீண்டும் சமூக சேவை செய்ய தொடங்கினார்.  

அவர் 29 ஏப்ரல் 2020 தனது 101 ஆவது அகவையில் மறைந்தார்.
# ஈரானின் குடியரசுத் தலைவர்கள்

**ஈரானின் குடியரசுத் தலைவர்கள்** (**List of presidents of Iran**) 1979 ஈரானியப் புரட்சிக்குப் பின்னர் 1980-ஆம் ஆண்டில் நடைபெற்ற ஈரான் குடியரசுத் தலைவர் பொதுத் தேர்தல் மூலம் இப்பதவி ஏற்படுத்தப்பட்டது. குடியரசுத் தலைவரின் பதவிக் காலம் 4 ஆண்டுகள் ஆகும். ஈரானின் அதியுயர் தலைவருக்கு அடுத்தபடியாக அதிக அதிகாரம் கொண்டவர் ஈரான் குடியரசுத் தலைவர் ஆவார். இறுதியாக 18 சூன் 2021 அன்று நடைபெற்ற குடியரசுத் தலைவர் பொதுத்தேர்தலில், ஈரானின் குடியரசுத் தலைவராக இப்ராகிம் ரையீசி பொதுமக்களால் 62% வாக்குகளுடன் தேர்வு செய்யப்பட்டுள்ளார்.  

ஈரானின் இரண்டாவது அரசியலமைப்புச் சட்டத்திருத்தின் படி, 1989-இல் ஈரானில் பிரதம அமைச்சர் பதவி ஒழிக்கப்பட்டது. எனவே தற்போது குடியரசுத் தலைவர் ஈரானின் அரசுத் தலைவராகவும், அரசாங்கத்தின் தலைவராகவும் செயல்படுவார்.  

## ஈரானின் குடியரசுத் தலைவர்களும் பதவிக்காலமும்
1. அபோல்ஹசன் பானிசதர் (4 பிப்ரவரி 1980 - 22 சூன் 1981
1. மொகம்மத்-அலி ரஜாய் (2 அகஸ்டு 1981 - 30 ஆகஸ்டு) 1981)
1. அலி காமெனி (13 அக்டோபர் 1981 - 3 ஆகஸ்டு 1989)
1. அக்பர் ஹஷேமி ரப்சஞ்சானி (3 ஆகஸ்டு 1989 3 ஆகஸ்டு 1997
1. முகமது கத்தாமி (3 ஆகஸ்டு 1997 - 3 ஆகஸ்டு 2005
1. மகுமூத் அகமதிநெச்சாத் (3 ஆகஸ்டு - 3 ஆகஸ்டு 2013)
1. அசன் ரூகானி (3 ஆகஸ்டு 2013 - 3 ஆகஸ்டு 2021)
1. இப்ராகிம் ரைசி (3 ஆகஸ்டு 2021 - பதவியில் உள்ளார்.

## இதனையும் காண்க
- ஈரானியப் புரட்சி
- ஈரானின் அதியுயர் தலைவர் -
- ரூகொல்லா கொமெய்னி - முதலாவது ஈரானின் அதியுயர் தலைவர்
- அலி காமெனி - இரண்டாவது ஈரானின் அதியுயர் தலைவர்
- வல்லுநர்கள் மன்றம்
- பாதுகாவலர்கள் மன்றம்
- ஈரான் நாடாளுமன்றம்
# இலங்கையில் தமிழருக்கு எதிரான பாலியல் வன்முறைகள்


**இலங்கையில் தமிழருக்கு எதிரான பாலியல் வன்முறைகள்** தீவின் நீண்டகால இனப் பிரச்சினையின் போது பரவலாக இடம்பெற்றன. முதல் நிகழ்வாக 1958 கலவரத்தின் போது தமிழ்ப் பெண் ஒருவர் பாலியல் வன்முறைக்குட்படுத்தப்பட்டமை பதியப்பட்டுள்ளது. 1960களில் யாழ்ப்பாணத்தில் இலங்கைப் படைத்துறையினர் குவிக்கப்பட்ட காலத்தில் தமிழ்ப் பெண்கள் பலர் வன்முறைக்குட்படுத்தப்பட்ட நிகழ்வுகள் தொடர்ந்தன.  

1977, 1981, 1983 ஆம் ஆண்டுகளில் தமிழருக்கு எதிராக இடம்பெற்ற கலவரங்களின் போது தமிழ்ப் பெண்கள் பலர் சிங்களக் கும்பல்களால் பாலியல் வன்முறைக்குட்படுத்தப்பட்டனர்.  

1983 இல் ஈழப் போர் வெடித்ததைத் தொடர்ந்து, விடுதலைப் புலிகளுக்கு ஆதரவானவர்கள் என்ற போர்வையில் தமிழ் மக்களைத் தண்டிக்கும் வகையில், பாலியல் வன்முறைகள் சிங்கள ஆயுதப் படைகளால் மேற்கொள்ளப்பட்டு வந்தன. குழந்தைகள் உட்பட பாலியல் பலாத்காரத்திற்கு தமிழ் பெண்கள் மற்றும் ஆண்களென இருபாலாரும் குறிவைக்கப்பட்டனர். தமிழர்களுக்கு எதிராக பாலியல் குற்றங்கள் செய்த ஏனைய குழுக்களில் இந்திய அமைதி காக்கும் படை, ஊர்காவற் படையினர், காவல்துறையினர், துணை ராணுவ குழுக்கள் ஆகியன அடங்கும்.  

ஈழப்போரின் போது இந்தியாவுக்குத் தப்பிச் சென்ற இலங்கைத் தமிழ் அகதிகள் இந்தியப் பாதுகாப்பு மற்றும் உளவுத்துறைப் படையினரால் அடிக்கடி பாலியல் வன்முறை மற்றும் பாலியல் அடிமைத்தனத்திற்கு இலக்காகியுள்ளனர்.  

குற்றவாளிகளிடமிருந்து மிரட்டல், குற்றத்திற்கான தண்டனை, பழமைவாத ஈழத்தமிழ் சமூகத்தில் அதனுடன் பின்னிப்பிணைந்திருந்த கடுமையான நற்பெயர்க்கேடு உள்ளிட்ட பல்வேறு காரணங்களால் மோதலின் போது பல பாலியல் வன்முறைகள் பதிவு செய்யப்படவில்லை.  

2009-இல் ஈழப்போரின் முடிவில் பாலியல் அடிமைத்தனம் மற்றும் அரசுப் படைகளின் பரந்த அளவிலான பாலியல் வன்முறைகள் இடம்பெற்றன. போருக்குப் பிந்தைய காலத்திலும் இது தொடர்ந்தது, மனித உரிமைகள் குழுக்கள் இதை ‘ஒழுங்குபடுத்தட்ட வன்முறைகள்’ என்று வர்ணித்தன.  

பரந்த அளவிலான வன்புணர்வுக் குற்றச்சாட்டுகளை அரசாங்கப் படைகள் தொடர்ந்து மறுத்து வருகின்றன. 2010 ஆம் ஆண்டில் ஒரு மூத்த இராணுவ அதிகாரி பின்வருமாறு கூறினார்:
# கோரக்பூர் வானூர்தி நிலையம்

**கோரக்பூர் வானூர்தி நிலையம்** (*Gorakhpur Airport*) என்பது இந்தியாவின் உத்தரப் பிரதேச மாநிலத்தில் கோரக்பூரில் அமைந்துள்ள விமான நிலையமாகும். இந்திய வானூர்தி நிலையங்கள் ஆணையம் பொது விமானச் சேவையினை கோரக்பூர் இந்திய வான்படை நிலையத்திலிருந்து இயக்குகின்றது. நகரிலிருந்து இந்த வானூர்தி நிலையம் தொலைவில் 0.71 ஏக்கர் பரப்பளவில் அமைந்துள்ளது. ஜூன் 2017இல், பொது முனையக் கட்டிடத்தை உத்தரப் பிரதேச முதல்வர் யோகி ஆதித்தியநாத் திறந்து வைத்தார். இது கடத்தி பட்டையுடன் அடுத்த மாதங்களில் விரிவாக்கப்பட்டது.  

## இராணுவ விமான நிலையம்
கோரக்பூர் விமானப்படை இந்திய விமானப்படைக்குச் சொந்தமானது. எண் 16 படை ஐ ஏ எப் இங்கிருந்து செயல்படுகிறது. இந்த படைப்பிரிவுகள் வழக்கமான இராணுவப் பயிற்சிகளை மேற்கொள்கின்றன. இது தவிர மீட்பு நடவடிக்கைகளிலும் பங்கேற்கிறார்கள். எண் 101 உலங்கு வானூர்தி பிரிவு கோரக்பூர் ராணுவ விமான தளத்தில் அமைந்துள்ளது. செப்கேட் ஜாகுவார் விமானங்களும் கோரக்பூரில் நிறுத்தப்பட்டுள்ளன.  

## உள்கட்டமைப்பு
கோரக்நாத் விமான நிலையத்தில் ஒரு ஓடுபாதை 11/29 என நிர்ணயிக்கப்பட்டுள்ளது மற்றும் ஆகும். தற்போதுள்ள முனையம் 200 பயணிகளை அதிகபட்சமாகக் கையாளக்கூடியது. 23,500 சதுர அடி பரப்பளவைக் கொண்டுள்ளது.  

28 மார்ச் 2021 அன்று, உத்தரப்பிரதேச முதல்வர் யோகி ஆதித்தியநாத், தற்போதுள்ள முனையக் கட்டடத்தை. செலவில் நிறுவப்பட்டதை நாட்டு மக்களுக்கு அர்ப்பணித்தார். இது 3440 சதுர மீட்டர் பரப்பளவில் உள்ளது. வருகை மண்டபத்தில் இரண்டு கடத்திப் பட்டைகள், 10 சோதனை-அறை, தானியங்கு ஏணி, நகரும் படிக்கட்டுகள், உணவகம் மற்றும் முதல் தளத்தில் கூடுதல் பாதுகாப்பு பகுதி ஆகியவற்றைக் கொண்டுள்ளது. இந்த நீட்டிக்கப்பட்ட முனையக் கட்டிடம் 200 பயணிகளை அதிகபட்சமாக நெரிசல் நேரங்களில் கையாள முடியும்.  

## விமான நிறுவனங்கள் மற்றும் இடங்கள்

## போக்குவரத்து

## புதிய கோரக்பூர் விமான நிலையம்
இந்திய வானூர்தி நிலையங்கள் ஆணையத்தின் கட்டுப்பாடு, விரிவாக்கத்தில் உள்ள தடைகள் காரணமாக, கோரக்பூரின் விமானப் போக்குவரத்துக்கான தேவை அதிகரிப்பினை எதிர்கொள்ள வாரணாசி தேசிய நெடுஞ்சாலையில் 300 ஏக்கரில் கோரக்பூருக்குப் பசுமை கள விமான நிலையம் முன்மொழியப்பட்டுள்ளது.
# கும்கி 2



**கும்கி 2** (Kumki 2) என்பது தற்போது வரவிருக்கும் தமிழ் மொழி திரைப்படம் ஆகும். இயக்குநர் பிரபு சாலமன் இத்திரைப்படத்தை இயக்கியுள்ளார்.மற்றும் பென் இந்தியா லிமிடெட் என்ற நிறுவனம் இத்திரைப்படத்தை தயாரித்துள்ளது. 2012 ஆம் ஆண்டில் வெளிவந்த கும்கி திரைப்படத்தின் தொடர்ச்சியாக இந்தத் திரைப்படம் உருவாகியுள்ளது. மதி மற்றும் சீறிதா ராவ் ஆகியோர் முக்கிய கதாபாத்திரங்களில் நடித்துள்ளனர்.  

## நடிகர்கள்
- மதி
- சீறிதா ராவ்
- அர்சுன் தாசு
- கரீசு பேரடி
- சூசன் சார்ச்
- சீறிநாத்
- நடக்கல் உன்னிகிருசுணன்
- அது இது எது ஆண்ட்ரூசு
- பிளாரென்ட் சி.பெரேரா
- வி.திருசெல்வம்

## தயாரிப்பு
பிரபு சாலமன் 2016 ஆம் ஆண்டின் தொடக்கத்தில், 2012 ஆம் ஆண்டில் உருவாகி வெற்றிகரமாக ஓடிய கும்கி, திரைப்படத்தின் தொடர்ச்சியான பணி விரைவில் நடைபெற உள்ளதாக ஊடகத்திடம் உறுதியாக தெரிவித்தார்.பிரபு சாலமன் 2016 ஆம் ஆண்டில் நடிகர் தனுசு நடித்த தொடரி திரைப்படத்தை இயக்கியதால், கும்கி 2 உருவாக தாமதமானது. பின்னர் ஆழ்ந்து சிந்தித்த போது சாத்தியமானதால் கும்கி திரைப்படத்தை இந்தி மொழியில் மறு ஆக்கம் செய்தனர். தொடரி தொடர்ந்து ஏமாற்றத்தை தந்ததால்,பிரபு சாலமன் கும்கி கதையின் தொடர்ச்சியை எழுதி முடித்ததோடு அத்திரைப்படத்திற்காக 2016 ஆம் ஆண்டின் இறுதிக் காலாண்டில் *ஈராஸ் இன்டர்நேசனல்* என்ற நிறுவனத்துடன் இணைந்து *யானை* என்ற பெயரையும் பதிவு செய்து வைத்தார். பிரபு சாலமன் தாய்லாந்து சென்று கதையை இறுதி செய்ததோடு, படப்பிடிப்பிற்கான இடங்களையும் தேர்வு செய்தார்.  

ஜூலை, 2017 ஆம் ஆண்டில் பிரபு சாலமனின் தயாரிப்பு பணி நிறைவு பெறக்கூடிய வேளையில், பருவமழை முடியும் முன்பாக தாய்லாந்தில் படப்பிடிப்பினை நடத்திட படக்குழுவினர் காத்திருந்தனர். இவர் அறிமுக நடிகரை முக்கிய கதாபாத்திரங்களில் நடிக்க வைக்க வேண்டும் என்று கூறினார். பின்னர் இயக்குநர் லிங்குசாமியின் மருமகனான மதி இத்திரைப்படத்தில் முக்கிய ஆண் கதாபாத்திரத்தில் நடிக்க கையொப்பமிட்டார்.பாலாசி சக்திவேலின், ரா ரா ராசசேகர் என்ற திரைப்படம் மதியின் முந்தைய திரைப்படம் ஆகும்.ஆனால், லிங்குசாமியின் பொருளாதார பிரச்சினையின் காரணமாக இந்த திரைப்படம் வெளிவராமல் உள்ளது. அறிமுக நடிகையான சீறிதா ராவ் இந்த திரைப்படத்தில் முக்கிய பெண் கதாபாத்திரத்தில் நடித்துள்ளார். பென் இந்தியா லிமிடெட் மற்றும் அசய்-அதுல் இணைந்து படத்தை தயாரித்துள்ளனர். ஆகத்து 2017 ஆம் ஆண்டில் தாய்லாந்தில் இந்த திரைப்படத்தின் தயாரிப்பு பணி தொடங்கப்பட்டது.  

2018 ஆம் ஆண்டின் இடைப்பகுதியில் இந்த திரைப்படத்தின் முக்கிய தயாரிப்பு பணி நிறைவடைந்தது. 2020 ஆம் ஆண்டில் கொரோனா நோய் தொற்றின் போதும், அதற்கு பின்னரும் இந்த திரைப்படத்திற்கான ஒலிச்சேர்க்கைப் பதிவு நடைபெற்றது.